એક મહત્વનો પ્રશ્ન એ છે કે શહેરનાં ત્રણેય ઝોનમાં ફાયર સ્ટેશનો ઉભા થવાથી ફાયદો શું થશે? અહીં ઉલ્લેખનીય છે કે આગ લાગવાની ઘટનામાં શહેરનાં એક છેવાડે આગ લાગે ત્યારે બીજા છેવાડેના બંબા પહોંચે ત્યાં સુધીમાં મોટી ખાનાખરાબી થઇ જાય છે. 15-20 મિનિટ બંબા મોડા પહોંચે ત્યાં તો આ સમયગાળા દરમિયાન લાગેલી આગ ક્યાંથી ક્યાં પ્રસરી જાય છે. હવે ત્રણ ખૂણે ફાયર સ્ટેશનો બનતા આગની ખાનાખરાબીમાં ઘટાડો જરૂરી થઇ શકશે.